**ELŐTERJESZTÉS KÍSÉRŐLAP**

**E-szám: 147/2017.**

**Tárgy:** **Döntés a Vértes utcában fekvő önkormányzati tulajdonú ingatlanok (Hrsz:4397, 4398, 4399, 4403, 4404, 4405, 4410, és 4411) telekhatár rendezéséről**

**Előterjesztő neve:** Kiszelné Mohos Katalinpolgármester

**Előadó neve:** Györgyi Zoltán főépítész

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő – nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő – nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő – nem megfelelő*

**Nagykovácsi, 2017. december 6.**

**jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

**polgármester**


**Tisztelt Képviselő-testület!**

A Kálváriakert lakóterületének északi szélén, a Vértes utca délnyugati oldalán került kialakításra az önkormányzat tulajdonában lévő 8 db örökpanorámás ingatlan. Az eddig bozótos, elhanyagolt terület a csatorna beruházás során feltöltésre és rendezésre került. Az ingatlanok alábányászottság szempontjából az alábányászott terület szélén fekszenek és az I. illetve II. övezetbe tartoznak. A Hrsz:4410 és 4411 telkek előtt ivóvíz, földgáz és elektromos hálózat található, illetve az utca teljes hosszán lefektetésre került a közcsatorna gerincvezeték, melyre a Hrsz:4411 ingatlanról – a szolgalmi jogos gravitációs elvezetést biztosítva – bekötés is készült.

A telkek összes területe – az alábbi bontás szerint – 9209 m2


4397 – 1047 m2, 4398 – 1168 m2, 4399 – 1167 m2, 4403 – 1167 m2,

4404 – 1168 m2, 4405 – 1167 m2, 4410 – 1167 m2, 4411 – 1158 m2.



HÉSz SzT-2 Szabályozási tervi melléklet

A Vértes utca jelenleg 22 méteres szélessége a Szabályozási Terv szerint 16 m-re csökkenthető – a csapadékvíz elvezetési rendszer és a csatorna gerincvezeték is már így készült el – ezért a jelenleg 9209 m2 összterületű telkek nagysága cca. 11.190 m2-re növelhető. A Szabályozás Terv alapján az Lke-8 övezetben a kialakítható minimális teleknagyság 900 m2 lenne, ezt ábrázolják – szaggatott vonallal, nem kötelező elemként – az irányadó telekhatárok. Ez a felosztás rendkívül sűrű, építészetileg és intenzitásában túlzó beépítést jelentene. A terület racionális hasznosítása, valamint a közművesítés tervezhetősége érdekében, a telekszám változtatása nélkül történne meg a szabályozási tervben meghatározott telekrendezés. Lényeges eleme az tervezetnek, hogy egyik telek nagysága sem éri el 1500 m2-t. A telekalakítást az alábbi, az előterjesztéshez mellékelt helyszínrajz ábrázolja.



A Képviselő-testület a HÉSz és a vonatkozó Szabályozási Terv keretein belül dönthet a telek határrendezéséről. A határozati javaslat elfogadásához egyszerű többség szükséges.

Nagykovácsi, 2017. december 6.

Kiszelné Mohos Katalin

polgármester

**Határozati javaslat**

**Tárgy: Döntés a Vértes utcában fekvő önkormányzati tulajdonú ingatlanok (Hrsz:4397, 4398, 4399, 4403, 4404, 4405, 4410, és 4411) telekrendezéséről**

Nagykovácsi Nagyközség Önkormányzatának Képviselő-testülete úgy dönt, hogy az önkormányzati tulajdonú Hrsz:4397, 4398, 4399, 4403, 4404, 4405, 4410, és 4411 ingatlanoknak, a HÉSz és a vonatkozó SzT-2 szabályozási tervnek megfelelő, a határozat mellékletét képező telekalakítási vázlat szerinti rendezéssel egyetért.

Felhatalmazza a Polgármestert és a Jegyzőt a telekalakításhoz szükséges lépések megtételére.

**Határidő:** azonnal

**Felelős:** polgármester, jegyző